Ua tarde anèren a dinar en ua tauèrna de Triana, pr’amor que didie Juanito qu’ère de besonh conéisher totes es causes d’apròp e tractar-se d’egal a egal damb aqueth plan originau pòble, artista nat, poèta que semble pintar çò que ditz, e que recebec deth Cèu eth don d’ua filosofia plan practica, que s’està en cuelher-se totes es causes peth costat umoristic, e atau era vida, un còp convertida en trufaria, se hè mès aisida d’amiar.